1.8.2014 Jurnalul Oficial al Uniunii Europene L 230/1 II (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) NR. 834/2014 AL COMISIEI din 22 iulie 2014 de stabilire a normelor pentru aplicarea cadrului comun de monitorizare și evaluare a politicii agricole comune COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea şi monitorizarea politicii agricole comune şi de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consi- liului ('), în special articolul 110 alineatele (2) și (4), întrucât: (1) Regulamentul (UE) nr. 1306/2013 prevede un cadru comun de monitorizare şi evaluare pentru măsurarea perfor- manțelor politicii agricole comune (PAC). Pentru aplicarea acestui cadru, este necesar să se stabilească norme care să asigure o evaluare cuprinzătoare şi regulată a progreselor, a eficienței şi a eficacității PAC în raport cu obiecti- vele urmărite. Pentru a permite statelor membre și Comisiei să instituie un cadru de monitorizare și evaluare coerent, ar trebui să se definească un set de indicatori comuni, astfel cum se menționează la articolul 110 alineatul (2) din Regulamentul (UE) nr. 1306/2013. (2) Aceşti indicatori ar trebui să fie legați de structura și de obiectivele PAC şi să se bazeze pe elemente cuantificabile. Prin urmare, ar trebui să se definească diferite tipuri de indicatori pentru a permite evaluarea PAC la toate nivelu- rile. Indicatorii de impact ar trebui să reflecte principalele obiective comune ale PAC, astfel cum sunt prevăzute la articolul 110 alineatul (2) din Regulamentul (UE) nr. 1306/2013. Pentru fiecare dintre aceste obiective principale comune pot fi identificate mai multe obiective specifice, pentru care trebuie definiți indicatori de rezultat. Obiecti- vele specifice respective includ veniturile exploatațiilor şi variabilitatea acestor venituri, îmbunătățirea competitivi- tății sectorului agricol, stabilitatea piețelor, aşteptările consumatorilor, furnizarea de bunuri publice şi protecția mediului, atenuarea schimbărilor climatice și adaptarea la aceste schimbări, menținerea unei agriculturi diversifi- cate, precum şi obiectivele specifice definite pentru Fondul european agricol pentru dezvoltare rurală (FEADR), şi anume prioritățile Uniunii în materie de dezvoltare rurală. În plus, aplicarea practică a instrumentelor PAC ar trebui să fie monitorizată pe baza unor indicatori de realizare care pot reflecta acest nivel operațional al PAC. (3) Este important ca acest cadru de monitorizare și de evaluare să poată fi utilizat de statele membre și de Comisie în mod eficient şi în timp util. Prin urmare, ar trebui să se prevadă obligativitatea statelor membre de a transmite Comisiei informațiile necesare pentru a permite monitorizarea și evaluarea PAC în termenele stabilite de regula- mentele pertinente. Pentru a se evita orice sarcini administrative inutile, Comisia ar trebui, în măsura în care este posibil, să utilizeze informațiile puse deja la dispoziția sa. (4) Măsurile prevăzute de prezentul regulament sunt conforme cu avizul Comitetului pentru fondurile agricole, () J0L347,20.12.2013, p. 549.